Κόμης της Τρίπολης

Ο Κόμης της Τρίπολης ήταν ο κυβερνήτης στην Κομητεία της Τρίπολης, ένα από τα Σταυροφορικά κράτη που διατηρήθηκε την περίοδο 1102 - 1289. Η Κομητεία της Τρίπολης ήταν το τελευταίο από τα τέσσερα μεγάλα Σταυροφορικά κράτη που δημιουργήθηκαν στην Ανατολή.https://www.britannica.com/biography/Raymond-III

Δημιουργός της κομητείας ήταν ο Ραϋμόνδος Δ΄ της Τουλούζης που ηγήθηκε στην πολιορκία της Τρίπολης, ο πρώτος κόμης επίσημα ήταν ο γιος του Βερτράνδος της Τουλούζης που υπερίσχυσαν τα κληρονομικά του δικαιώματα απέναντι στον ξάδελφο του Γουλιέλμο Ιορδάνη. Όταν πέθανε ο Ραϋμόνδος Γ΄ της Τρίπολης αμέσως μετά τη Μάχη του Χαττίν ο τίτλος πέρασε στον Οίκο του Πουατιέ που κυβερνούσε το Πριγκιπάτο της Αντιόχειας. Η κομητεία διαλύθηκε μετά την κατάκτηση της Τρίπολης από τον Μαμελούκο Σουλτάνο της Αιγύπτου (1289).

Δημιουργία της Κομητείας

Η κομητεία της Τρίπολης ιδρύθηκε από τον Ραϋμόνδο Δ΄ της Τουλούζης (1102) στη διάρκεια του πολέμου με τον Εμίρη της Τρίπολης Μπανού Αμμάρ που ήταν υποτελής στο Χαλιφάτο των Φατιμιδών, η κομητεία επεκτάθηκε σύντομα και οι Σταυροφόροι πολιόρκησαν τον Εμίρη μέσα στην Τρίπολη. Ο Ραϋμόνδο Δ΄ πέθανε (1105), άφησε διάδοχο τον ανήλικο γιο του Αλφόνσο Ιορδάνη με αντιβασιλιά και κηδεμόνα τον ξάδελφο του Γουλιέλμο Ιορδάνη. Ο Γουλιέλμος Ιορδάνης συνέχισε την πολιορκία της Τρίπολης μέχρι το 1109 που ήρθε στην Ανατολή ο μεγαλύτερος γιος του Ραϋμόνδου Δ΄ Βερτράνδος, ο Αλφόνσος Ιορδάνης επέστρεψε στη Γαλλία με τη μητέρα του και κυβέρνησε την Κομητεία της Τουλούζης.Albert of Aix (RHC), Liber XI, Cap. IV, σ. 664. Ο Βερτράνδος και ο Γουλιέλμος Ιορδάνης με τη διαιτησία του Βαλδουίνου Α΄ της Ιερουσαλήμ συμφώνησαν να διατηρεί ο καθένας για λογαριασμό του τις περιοχές που θα κατακτούσε.Runciman (1978), Τόμος. 2, σ. 68. Ο Βερτράνδος κατέλαβε την ίδια χρονιά την Τρίπολη, ο Γουλιέλμος Ιορδάνης πέθανε σε λίγους μήνες αφήνοντας τον Βερτράνδο μοναδικό κληρονόμο. Η Κομητεία της Τρίπολης συνέχισε να υπάρχει σαν υποτελές κρατίδιο στο Βασίλειο της Ιερουσαλήμ. 

Ραϋμόνδος Γ΄ της Τρίπολης

Ο Ραϋμόνδος Γ΄ της Τρίπολης που κυβέρνησε την Κομητεία την περίοδο 1152 - 1187 ήταν εξέχουσα φυσιογνωμία, η μητέρα του Οδιέρνα της Ιερουσαλήμ ήταν κόρη του Βαλδουίνου Β΄ της Ιερουσαλήμ και ο ίδιος έγινε πρίγκιπας της Γαλιλαίας χάρη στα δικαιώματα της συζύγου του. Διετέλεσε δύο φορές αντιβασιλιάς και κηδεμόνα της Ιερουσαλήμ επί Βαλδουίνου Δ΄ (1174 - 1177) και επί Βαλδουίνου Ε΄ (1185 - 1186). Ο Ραϋμόνδος Γ΄ της Τρίπολης ήταν επίσης αρχηγός της αριστοκρατίας που αντιτάχθηκε στους συγγενείς της μητέρας του Βαλδουίνου Δ΄ από τον Οίκο του Κουρτεναί, στους Ναΐτες Ιππότες, τον Γκυ των Λουζινιάν και τον Ραϋνάλδο του Σατιγιόν. Προσπάθησε ανεπιτυχώς να κλείσει ειρήνη με τον Σαλαντίν ο οποίος στη συνέχεια πολιόρκησε την Τιβεριάδα, οι Σταυροφόροι κινήθηκαν προς τη Γαλιλαία αλλά συνετρίβησαν από τον Σαλαντίν στη μάχη του Χαττίν. Ο Ραϋμόνδος Γ΄ επέζησε από τη μάχη αλλά πέθανε αμέσως μετά.

Ένωση με την Αντιόχεια

Η κομητεία της Τρίπολης διασώθηκε παρά τους ασταμάτητους θριάμβους του Σαλαντίν, τον Ραϋμόνδο Γ΄ διαδέχθηκε ο μεγαλύτερος γιος του Βοημούνδου Γ΄ της Αντιόχειας Ραϊμόνδος Δ΄ της Τρίπολης (1187), σε δύο χρόνια τον αντικατέστησε ο μικρότερος αδελφός του Βοημούνδος Δ΄ της Αντιόχειας (1189). Με τον θάνατο του Βοημούνδου Γ΄ η Κομητεία της Τρίπολης ενώθηκε με το Πριγκιπάτο της Αντιόχειας, παρέμειναν ενωμένες μέχρι την πτώση της Αντιόχειας με εξαίρεση την τριετία 1216 - 1219. Οι Μαμελούκοι κατέλαβαν την Αντιόχεια (1168), η Τρίπολη μπόρεσε να παραμείνει χριστιανική μερικά χρόνια ακόμα.

Όταν πέθανε ο μισητός Βοημούνδος Ζ΄ της Τρίπολης (1287) ξέσπασαν συγκρούσεις διαδοχής ανάμεσα στην αδελφή του Λουκία της Τρίπολης και τους κατοίκους της πόλης που υποστήριζαν τη Δημοκρατία της Γένοβας. Η Λουκία υπέγραψε τελικά ειρήνη με τη Γένοβα και τους κατοίκους κάτι που δυσαρέστησε έντονα τη Δημοκρατία της Βενετίας. Ο Γενοβέζος δήμαρχος της πόλης Βαρθολομαίος Εμπριάκο κάλεσε σε βοήθεια τον Μαμελούκο Σουλτάνο Καλαγούν που κατέλαβε την Τρίπολη και κατέλυσε οριστικά την κομητεία (1289).Steven Runciman, (1951, 1952 and 1954) "A History of the Crusades", Τόμοι. 1-3 (Penguin Books, 1978), Τόμος. 3, σσ. 405-7

Κόμητες της Τρίπολης

Οίκος της Τουλούζης

ΌνομαΕικόναΓέννησηΓάμοιΘάνατος Ραϋμόνδος Α΄(Raymond IV de Toulouse)1102 - 1105 100px 1042Δεύτερος γιος του Πονς της Τουλούζης και της Αλμοδίας της Μαρς (1) Άγνωστη(2) Ματθίλδη, κόμισσα της ΤουλούζηςΈνας γιος(3) Ελβίρα της Καστίλης, κόμισσα της ΤουλούζηςΈνας γιος 22 Ιουνίου 110563 ετών Αλφόνσος Ιορδάνης(Alphonse Jourdain)1105 - 1109 100px 1103Γιος του Ραϋμόνδου Δ΄ της Τουλούζης και της Ελβίρας της Καστίλης Φαϊντίβα ντ' ΟυζέςΔύο γιοι και μία κόρηΔύο νόθες κόρες  114845 ετών Βερτράνδος της Τουλούζης(Bertrand de Toulouse)1109 - 1112 100px περί το 1065Γιος του Ραϋμόνδου Δ΄ της Τουλούζης Χελίε της ΒουργουνδίαςΈνας γιος  21 Απριλίου 1112περίπου 47 ετών Πονς της Τρίπολης(Pons de Tripoli)1112 - 1137 100px 1096Γιος του Βερτράνδος της Τουλούζης και της Χελίε της Βουργουνδίας Σεσίλια της ΓαλλίαςΔύο γιοι και μία κόρη 25 Μαρτίου 113741 έτουςΔολοφονήθηκε Ραϋμόνδος Β΄ της Τρίπολης(Raymond II de Tripoli)1137 - 1152 100px περί το 1116Πρώτος γιος του Πονς της Τρίπολης και της Σεσίλιας της Γαλλίας Οδιέρνα της ΙερουσαλήμΈνας γιος και μία κόρη 1152περίπου 36 ετών Ραϋμόνδος Γ΄ της Τρίπολης(Raymond III de Tripoli)1152 - 1187 100px 1040Γιος του Ραϋμόνδου Β΄ της Τρίπολης και της Οδιέρνας της Ιερουσαλήμ Εσίβα τού Μπουρ 108747 ετών

Οίκος του Πουατιέ

ΌνομαΕικόναΓέννησηΓάμοιΘάνατος Ραϊμόνδος Δ΄ της Τρίπολης(Raymond IV de Tripoli)1187 - 1189  Πρώτος γιος του Βοημούνδου Γ΄ του Τραυλού και της Οργκιγιέζ ντ' Αρένκ Αλίκη της ΑρμενίαςΈνας γιος 1197 Βοημούνδος Δ΄ της Αντιόχειας(Βοημούνδος ο Μονόφθαλμος)(Bohemond le Borgne)1189 - 1233 100px 1172Δεύτερος γιος του Βοημούνδου Γ΄ του Τραυλού και της Οργκιγιέζ ντ' Αρένκ (1) Πλεσάνς του ΤζαμπλέΤέσσερις γιοι(2) Μελισσάνθη των ΛουζινιάνΜία κόρη 123361 έτους Βοημούνδος Ε΄ της Αντιόχειας(Bohemond V d'Antioche)1233 - 1252  περί το 1199Δεύτερος γιος του Βοημούνδου Δ΄ της Αντιόχειας και της Πλεσάνς του Τζαμπλέ (1) Αλίκη της Καμπανίας (2) Λουτσιάνα ντι ΣεγκνίΈνας γιος και μία κόρη 1252Περίπου 53 ετών Βοημούνδος ΣΤ΄ της Αντιόχειας(Βοημούνδος ο Ισχυρός)(Bohemond VI d'Antioche)1252 - 1275  1237Γιος του Βοημούνδου Ε΄ της Αντιόχειας και της Λουτσιάνας ντι Σεγκνί Σιβύλλα της ΑρμενίαςΈνας γιος και δύο κόρες. 127538 ετών Βοημούνδος Ζ΄ της Τρίπολης(Bohemond VII de Tripoli)1275 - 1287 100px 1261Γιος του Βοημούνδου ΣΤ΄ του Ισχυρού και της Σιβύλλας της Αρμενίας Μαργαρίτα του Άκρας 19 Οκτωβρίου 128726 ετών Λουκία της Τρίπολης(Lucie de Tripoli)1287 - 1289 100px Κόρη του Βοημούνδου ΣΤ΄ του Ισχυρού και της Σιβύλλας της Αρμενίας Ναρζότ του Τουσί(2) Ένας γιος 1299

Παραπομπές


Πηγές

Albert of Aix (RHC), Liber XI, Cap. IV
Steven Runciman, (1951, 1952 and 1954) "A History of the Crusades", Τόμοι. 1-3 (Penguin Books, 1978), Τόμος. 3


Κατηγορία:Κόμητες της Τρίπολης